**GUVERNUL ROMÂNIEI**

**HOTĂRÂRE**

**pentru modificarea Hotărârii Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate”**

*În temeiul art. 108 din Constituţia României, republicată, al art. 133 alin. (1) lit. a) din Legea asistenţei sociale nr. 292/2011 cu modificările ulterioare, precum şi al art. 96 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare,*

Guvernul României adoptă prezenta hotărâre.

**ART.I**

Hotărârea Guvernului nr. 798/2016 privind aprobarea programului de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate” publicată în Monitorul Oficial al României, Partea I, nr. 643 din 4 august 2017, se modifică după cum urmează:

**1. Alineatele (2) și (3) ale articolului 3, vor avea următorul cuprins:**

,,(2)Evaluarea și selecția proiectelor din cadrul programului de interes național prevăzut la alin. (1) se realizează de către Autoritatea Naţională pentru Persoanele cu Dizabilităţi, potrivit Hotărârii Guvernului nr. 50/2015 privind organizarea, funcţionarea şi atribuţiile Autorităţii Naţionale pentru Persoanele cu Dizabilităţi, cu modificările şi completările ulterioare.

(3)Metodologia de selectare şi finanţare a programului de interes naţional se aprobă în termen de 30 de zile de la data intrării în vigoare a prezentei hotărâri, prin ordin al ministrului muncii şi justiţiei sociale.”

**ART.II** - În Anexa - Program de interes naţional în domeniul protecţiei şi promovării drepturilor persoanelor cu dizabilităţi „Înfiinţarea de servicii sociale de tip centre de zi, centre respiro/ centre de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate”, următoarele paragrafe se modifică după cum urmează:

 ,, Indicatori fizici

 - reducerea cu 244 a numărului de persoane adulte cu dizabilităţi instituţionalizate;

 - creşterea numărului de locuinţe protejate cu 61;

 - creşterea numărului de centre de zi cu 38;

 - creşterea numărului de centre respiro/centre de criză cu 8.”

 Indicatori de eficienţă

 - dezinstituţionalizarea unui număr de 244 de persoane adulte cu dizabilităţi, beneficiare ale serviciilor sociale nou-înfiinţate;

 - prevenirea instituţionalizării persoanelor adulte cu dizabilităţi din comunitate, beneficiare ale serviciilor sociale nou-înfiinţate.”

 Perioadă de derulare

 Programul se derulează pe o perioadă de 3 ani, respectiv 2018 - 2020.”

 Buget

 Bugetul aferent acestui program de interes naţional este de 51.200 mii lei, din care:

- 10.240 mii lei în anul 2018;

- 30.720 mii lei în anul 2019;

- 10.240 mii lei în anul 2020.”

**PRIM - MINISTRU,**

 **MIHAI TUDOSE**